יעקב איינשטיין

יעקב איינשטיין (30 באפריל 1909 – 18 ביולי 1970) היה שחקן תיאטרון וזמר ישראלי.

ביוגרפיה
יעקב בן אריה איינשטיין נולד בשנת 1909 בעיר ורשה וגדל בעיר וולקוביסק שבבלארוס. לאחר שסיים את לימודיו בגימנסיה העברית הממשלתית בעיר, עלה לארץ ישראל ב-1929 כחבר "השומר הצעיר", הצטרף לקבוצת הסולל בפתח תקווה ועבד בבניין ובחקלאות. החל את דרכו התיאטרונית בלימוד משחק בסטודיו לדרמה בהנהלת זאב ברבן בפתח תקווה. ערך מופעי קריאה אמנותית של שירה ופרוזה בעברית ויידיש בישראל ובקהילות יהודיות במזרח אירופה ודרום אמריקה.

איינשטיין עבר לתל אביב, ומשנת 1934 כיכב בתיאטרון "אֹהל", עד לסגירתו בשנת 1969. השתתף ביותר מ-50 הצגות, בהן: "הבן יקיר לי", "מסעות בנימין השלישי", "יעקב ורחל", "המכשפה", "אופרה בגרוש", "מזימה ואהבה", "יושה עגל", "האחים אשכנזי", "5:5", "תמר אשת ער", "גם הוא באצילים", "בר כוכבא"," עיר המחר", "אינקובטור על הסלע", "החייל האמיץ שווייק", "שומרי החומות", "העיר הזאת", "קערת העץ"," חכם והוא פתי", "ד"ר קנוק", "עת הזמיר", "לפי רוח הזמן", "קולחוז של נשים", "סולון בלודיה", "שורשים עמוקים", "לילאום", "מות דנטון", "הגזע הטהור", "הורדוס ומרים", "למי צלצלו הפעמונים", "מלון פרדיסו", "הידעת את נתיב החלב", "הצמא והרעב", "ויקטור", "בית קברות למכוניות" (ההצגה האחרונה שהשתתף בה) ועוד.

ב-1963 שיחק בסרט ניני לצד בנו, אריק איינשטיין.

לאחר סגירתו של תיאטרון "האהל" ב-1969 נסע להופיע בארגנטינה עם יצירותיו של שלום עליכם.

בשנת 1970 העלה איינשטיין את המופע "ביישוב הדעת ובבדיחות הדעת". המופע התבסס על יצירותיהם של נתן אלתרמן, שמואל יוסף עגנון, שלום עליכם, יצחק שלונסקי-בבל ואפרים קישון.

חיים אישיים 
איינשטיין היה נשוי לדבורה עד למותו. בנו היחיד הוא הזמר אריק איינשטיין. נפטר בתל אביב ב-18 ביולי 1970 מהתקף לב בגיל 61, ונקבר בבית העלמין הדרום.

קישורים חיצוניים

 
 יעקב איינשטיין מקריא את הסיפור "פארבענקט אהיים" מאת שלום עליכם ביידיש  (ההקלטה נערכה באולפני קול ישראל באוקטובר 1955), (13:00 דקות), יו-טיוב
 'יעקב איינשטיין'; כתריאל לשוביץ, 'על יעקב איינשטיין כחבר', בתוך: כתריאל לשוביץ (מלבה"ד), וולקוביסק: סיפורה של קהילה יהודית-ציונית, תל אביב: [חמו"ל], תשמ"ח 1988, עמ' 82–83 (, תמונה 86 ואילך) (בעמ' 83 תצלומו לצד אשתו דבורה ובנם אריק)
 
 
 
 
  (במלאת שנה למותו)
 ,  (על השחקנים שרגא פרידמן ויעקב איינשטיין)

הערות שוליים

שחקני תיאטרון יידיש
שחקני תיאטרון ישראלים
שחקני תיאטרון אהל
ישראלים ילידי פולין
אנשי העלייה הרביעית
זמרים ישראלים
בוגרי השומר הצעיר
אריק איינשטיין
אישים הקבורים בבית העלמין הדרום
ישראלים שנולדו ב-1909
ישראלים שנפטרו ב-1970